

**MEGHÍVÓ**

Az MTA VEAB Gazdaság- Jog- és Társadalomtudomány Szakbizottság
Közigazgatási Munkabizottsága Bük Város közreműködésével hibrid konferenciával egybekötött munkaülést tart

**A nagytérségi és a város-térségi együttműködések tapasztalatai**

címmel

**Időpont:** 2021. október 29. péntek 10.00 óra

**Helyszín:** Bük Város Önkormányzata konferencia-terme (Bük, Széchenyi u. 44.)

valamint online térben

**A munkaülés tervezett programja:**

Dr. Németh Sándor, Bük város polgármesterének köszöntője

Dr. Kaiser Tamás, a Közigazgatási Munkabizottság elnökének köszöntője

1. *Város-vidék együttműködési lehetőségei a fejlesztéspolitikai keretek között* - Dr. Finta István kutató, tudományos munkatárs, ELKH KRTK Regionális Kutatások Intézete, Pécs
2. *Aktuális-e még a főváros és az agglomeráció önkormányzati és közigazgatási rendszerének reformja?*" - Dr. Szegvári Péter közigazgatási szakértő
3. *Kiemelt térségek a magyarországi területfejlesztésben* - Fekete Károly kutató, PhD hallgató, Balatoni Integrációs és Fejlesztési Ügynökség Nonprofit KFt. Társadalomtudományi Kutatócsoport
4. *Monor Okos Város Projekt* - Juhász László alpolgármester, Monor Város Önkormányzata
5. *A települések fejlődési képessége és fejlesztési lehetősége – Bük város példáján -* Dr. Németh Sándor adjunktus, ELTE, Savaria Egyetemi Központ, Földrajzi Tanszék, Bük város polgármestere

A konferencián a 20-30 perces vitaindító előadásokat követően lehetőséget biztosítunk további hozzászólásokra is, annak érdekében, hogy érdemi szakmai vita alakuljon ki a tudomány, az állami, az önkormányzati szféra képviselői között.

A konferenciára szeretettel várjuk a VEAB Közigazgatási Munkabizottsága tagjain kívül az észak dunántúli régióban, a VEAB működési területén Fejér, Győr-Moson-Sopron, Komárom-Esztergom, Vas, Veszprém és Zala megyében a közigazgatásban dolgozó államigazgatási és önkormányzati gyakorlati szakembereket, tudományos kutatókat, valamint a téma iránt érdeklődőket.

**A munkaülésen való részvétel ingyenes, de regisztrációhoz kötött.**

Kérjük, személyes, vagy online részvételi szándékát elektronikus úton: zongor53@gmail.com címre, legkésőbb **2021. október 22-ig** jelezze.

Az online résztvevők számára a munkamegbeszélésen való részvételt lehetővé tevő linket
a tanácskozást megelőző napon megküldjük.

A munkamegbeszélés a tervek szerint 13 órakor ebéddel zárul.

A szervezők a programváltozás jogát fenntartják!